ਸਿਧਾਰਥ ਜਾਧਵ

ਸਿਧਾਰਥ ਰਾਮਚੰਦਰ ਜਾਧਵ (ਜਨਮ 23 ਅਕਤੂਬਰ 1981) ਇੱਕ ਭਾਰਤੀ ਅਦਾਕਰ, ਮਨੋਰੰਜਕ ਅਤੇ ਹਾਸਰਸ ਕਲਾਕਰ ਹੈ ਜੋ ਕਈ ਹਿੰਦੀ ਅਤੇ ਮਰਾਠੀ ਫਿਲਮਾਂ ਅਤੇ ਸਟੇਜ ਪ੍ਰੋਡਕਸ਼ਨਾਂ ਵਿੱਚ ਆਪਣੇ ਕੰਮ ਲਈ ਜਾਣਿਆ ਜਾਂਦਾ ਹੈ। ਉਸਨੂੰ ਫਿਲਮਫੇਅਰ ਅਵਾਰਡ ਮਰਾਠੀ ਸਮੇਤ ਹੋਰ ਕਈ ਪੁਰਸਕਾਰ ਮਿਲੇ ਹਨ।

ਉਹ ਸੇਵੜੀ, ਮਹਾਰਾਸ਼ਟਰ ਦਾ ਰਹਿਣ ਵਾਲਾ ਹੈ। ਉਹ ਟੈਲੀਵਿਜ਼ਨ, ਮਰਾਠੀ ਅਤੇ ਹਿੰਦੀ ਫਿਲਮਾਂ ਵਿੱਚ ਕੰਮ ਕਰਦਾ ਹੈ। ਉਸਨੇ ਕਈ ਬਾਲੀਵੁੱਡ ਫਿਲਮਾਂ ਜਿਵੇਂ ਕਿ ਗੋਲਮਾਲ ਅਤੇ ਗੋਲਮਾਲ ਰਿਟਰਨਜ਼ ਵਿੱਚ ਕੰਮ ਕੀਤਾ ਹੈ ਪਰ ਉਸਦਾ ਕਹਿਣਾ ਹੈ ਕਿ ਉਸਦਾ ਪਹਿਲਾ ਪਿਆਰ ਮਰਾਠੀ ਫਿਲਮ, ਟੀਵੀ ਅਤੇ ਸਟੇਜ ਹੈ। ਸਿਧਾਰਥ ਨੇ ਅਮੀ ਸੁਭਾਸ਼ ਬੋਲਚੀ ਨਾਮ ਦੀ ਇੱਕ ਬੰਗਾਲੀ ਫਿਲਮ ਵਿੱਚ ਮਿਥੁਨ ਚੱਕਰਵਰਤੀ ਦੇ ਨਾਲ ਮੁੱਖ ਭੂਮਿਕਾ ਵਿੱਚ ਕੰਮ ਕੀਤਾ। ਉਹ ਮੀਡੀਆ ਵਿੱਚ "ਮਰਾਠੀ ਸਿਨੇਮਾ ਦੇ ਕਾਮੇਡੀ ਕਿੰਗ" ਵਜੋਂ ਜਾਣਿਆ ਜਾਂਦਾ ਹੈ।

 ਨਿੱਜੀ ਜੀਵਨ 
ਉਸਦਾ ਵਿਆਹ ਤ੍ਰਿਪਤੀ ਨਾਲ ਹੋਇਆ ਹੈ, ਉਨ੍ਹਾਂ ਦੀਆਂ ਦੋ ਬੇਟੀਆਂ ਹਨ।

 ਕੈਰੀਅਰ 
ਉਸਨੇ ਡੀਡੀ ਸਹਿਯਾਦਰੀ ਦੀ ਏਕ ਸ਼ੂਨਿਆ ਬਾਬੂਰਾਓ ਤੋਂ ਆਪਣੀ ਅਦਾਕਾਰੀ ਦੀ ਸ਼ੁਰੂਆਤ ਕੀਤੀ। ਫਿਰ ਉਸਨੇ ਹਸਾ ਚੱਕਟਫੂ, ਘਦਲੇ ਬਿਘਾਦਲੇ, ਆਪਨ ਯੰਨਾ ਪਹਿਲਤ ਕਾ?, ਆਦਿ ਵਿੱਚ ਸਹਾਇਕ ਭੂਮਿਕਾਵਾਂ ਵਿੱਚ ਕੰਮ ਕੀਤਾ। 2004 ਵਿੱਚ, ਉਸਨੇ ਕੇਦਾਰ ਸ਼ਿੰਦੇ ਦੀ ਆਗਾ ਬਾਈ ਅਰੇਚਾ ਤੋਂ ਆਪਣੀ ਫਿਲਮੀ ਸਫ਼ਰ ਦੀ ਸ਼ੁਰੂਆਤ ਕੀਤੀ। ਉਸਨੇ 2006 ਵਿੱਚ ਰੋਹਿਤ ਸ਼ੈੱਟੀ ਦੀ ਫਿਲਮ ਗੋਲਮਾਲ:ਫਨ ਅਨਲਿਮਟਿਡ ਵਿੱਚ ਸੱਤੂ ਸੁਪਾਰੀ ਦੀ ਭੂਮਿਕਾ ਨਾਲ਼ ਆਪਣਾ ਬਾਲੀਵੁੱਡ ਡੈਬਿਊ ਕੀਤਾ। ਉਸੇ ਸਾਲ ਉਸਨੇ ਲੋਚਿਆ ਜਾਲਾ ਰੇ ਨਾਮ ਦਾ ਨਾਟਕ ਕੀਤਾ। ਬਾਅਦ ਵਿੱਚ ਉਸਨੇ ਬਕੁਲਾ ਨਾਮਦੇਓ ਘੋਟਾਲੇ, ਸਾਦੇ ਮਾੜੇ ਤੀਨ, ਦੇ ਧੱਕਾ, ਮੈਂ ਸ਼ਿਵਾਜੀਰਾਜੇ ਭੌਸਲੇ ਬੋਲਤੌਏ, ਕਈ ਹੋਰ ਸਮੇਤ ਕਈ ਮਸ਼ਹੂਰ ਫਿਲਮਾਂ ਕੀਤੀਆਂ ਹਨ। ਉਸਨੇ 2008 ਵਿੱਚ ਫਿਲਮ ਦੇ ਧੱਕਾ ਲਈ ਮਹਾਰਾਸ਼ਟਰ ਰਾਜਪਾਲ ਚਿਤਰਪਤ ਪੁਰਸਾਕਰ ਵਿੱਚ ਇੱਕ ਸਹਾਇਕ ਭੂਮਿਕਾ ਵਿੱਚ ਸਰਵੋਤਮ ਅਦਾਕਾਰ ਦਾ ਪੁਰਸਕਾਰ ਜਿੱਤਿਆ। ਉਸਨੇ ਬੰਗਾਲੀ ਫਿਲਮ ਅਮੀ ਸ਼ੁਭਾਸ਼ ਬੋਲਚੀ ਵਿੱਚ ਵੀ ਆਪਣੀ ਸ਼ੁਰੂਆਤ ਕੀਤੀ ਸੀ। ਉਹ ਸੋਨੀ ਟੀਵੀ ਦੇ ਕਾਮੇਡੀ ਸਰਕਸ ਕਾ ਨਯਾ ਦੌਰ, ਕਹਾਨੀ ਕਾਮੇਡੀ ਸਰਕਸ ਕੀ, ਕਾਮੇਡੀ ਸਰਕਸ ਕੇ ਅਜੂਬੇ ਦਾ ਪ੍ਰਤੀਯੋਗੀ ਸੀ। ਉਹ ਜੌਨੀ ਆਲਾ ਰੇ, ਬਾ ਬਹੂ ਔਰ ਬੇਬੀ, ਸਾਰਾਭਾਈ ਬਨਾਮ ਸਾਰਾਭਾਈ ਅਤੇ ਕਾਮੇਡੀ ਨਾਈਟਸ ਬਚਾਓ ਵਿੱਚ ਵੀ ਨਜ਼ਰ ਆਇਆ। ਉਹ ਆਪਣੀ ਪਤਨੀ ਨਾਲ ਨੱਚ ਬਲੀਏ 8 ਦੇ ਵਿੱਚ ਪ੍ਰਤੀਯੋਗੀ ਵਜੋਂ ਵੀ ਨਜ਼ਰ ਆਇਆ। ਉਸਨੇ ਮਹਾਰਾਸ਼ਟਰਾ ਡਾਂਸਿੰਗ ਸੁਪਰਸਟਾਰ, ਡਾਂਸ ਮਹਾਰਾਸ਼ਟਰ ਡਾਂਸ ਸਮੇਤ ਕਈ ਰਿਐਲਿਟੀ ਸ਼ੋਅਜ਼ ਨੂੰ ਜੱਜ ਵੀ ਕੀਤਾ। 2016 ਵਿੱਚ, ਉਸਨੇ ਗੇਲਾ ਉੜਤ ਨਾਮ ਦਾ ਇੱਕ ਨਾਟਕ ਕੀਤਾ। ਉਸਨੇ ਸਿੰਬਾ ਫਿਲਮ ਵਿੱਚ ਗਣੇਸ਼ ਤਾਵੜੇ ਦਾ ਰੋਲ ਵੀ ਕੀਤਾ। 2021 ਵਿੱਚ, ਉਹ ਰਾਧੇ ਵਿੱਚ ਰਣਜੀਤ ਮਾਵਾਨੀ ਦੇ ਰੂਪ ਵਿੱਚ ਨਜ਼ਰ ਆਇਆ।

ਹਵਾਲੇ
ਸ਼੍ਰੇਣੀ:ਜਨਮ 1981
ਸ਼੍ਰੇਣੀ:ਜ਼ਿੰਦਾ ਲੋਕ